Viva la Vida or Death and All His Friends

Viva la Vida or Death and All His Friends эсвэл Viva la Vida нь Британийн алтернатив рок Coldplay хамтлагийн 4 дэх студи цомог юм. 2008 оны 6 сарын 11-нд Parlophone-оор цацагдсан. Цомгийн нэр нь Испани хэлээр "Урт удаан амьдар" гэсэн утгатай аж. Цомгийн дуунуудийн үг нь голдуу хайр, үхэл, амьдрал ба дайнтай холбогдсон байна. 

Цомгийг 2007 оны 6 сараас 2008 оны 4 сар хооронд бичиж дуусгасан бөгөөд Жон Хопкинс, Рик Симпсон, Маркус Дрэвс, Брайан Эно нар продюсеруудаар ажиллажээ. Энэ цомог нь тэдний хамгийн хурдан бичигдэж дууссан цомог юм. Хамтлаг энэ цомогтоо олон хэв маягийг оруулахаар эрс шийдсэн бөгөөд, Брайн Эно Viva La Vida цомгийг бичих явцдаа тэдний хөгжмийн хэв маягийг улам өргөжүүлж өгчээ. Хэдийгээр хамтлаг цомгийн нийт хугацааг 42 минутаас илүүгүйгээр бичихээр төлөвлөсөн боловч эцэст нь тэдний бодож байснаас илүү гарчээ. Цомгийг бичиж гүйцээх ажил нь цомгийн гарах хугацааг олон дахин өөрчлөгдөхөд хүргэж байв. 

Viva la Vida нь гарснаасаа хойш олон шүүмжлэгчдээс эерэг үнэлгээ авч амжилт гаргасан. Цомгоос нийт 5 сингл дуу гарсан ба "Violet Hill", "Viva la Vida" нь 2008 оны сард, "Lovers In Japan", "Lost" дуунууд нь 2008 оны 11 сард, сүүлийн сингл "Strawberry Swing" нь 2009 оны 11 сард цацагджээ. "Viva la Vida" дуу нь хамтлагийн анхны АНУ болон Их Британид тэргүүлсэн дуу болсон. Уг цомог 2009 оны Грэмми Авардаас "Шилдэг рок цомог" шагналыг хүртсэн ба 2008 оны хамгийн их борлуулалттай цомог юм. Мөн "Оны шилдэг цомог" номинацид нэр дэвшсэн. Viva la Vida цомог нь 2008 оны 11 сарын 25-нд Prospekt's March гэсэн өргөтгөл цомогтойгоор дахин хэвлэгдсэн байна.

Цомог бүтээгдсэн түүх 
2006 оны 10-р сард хамтлагийн аргил гитарчин Гай Бэрримэн анхны хүүхдээ өлгийдөн авснаас хойш 2 долоо хоногийн дараа зарим эх сурвалжууд хамтлаг 5 жилийн завсарлага авч тухай нийтлэгдэв. Үүнд шинэ төрсөн хүүхэдтэй холбогдуулан Cоldplay энэ цаг хугацаанд ямар нэгэн аялан тоглолт болон уран бүтээлийн ажил хийхгүй гэсэн байв. Ингэснээр 2010 он хүртэл Coldplay-н фэнүүд хамтлагаас ямар нэгэн шинэ цомог хүлээлтгүй болов. Энэхүү мэдээллийг үгүйсгэж Амбросса Хэйли (Capitol Records-н хэвлэлийн төлөөлөгч) MTV-руу хамтлаг завсарлага авсан ямар нэгэн мэдээлэл байхгүйг э-майлээр илгээв. Гэсэн ч Хэйли Coldplay-г их амжилтын дараах завсарлагандаа сэтгэл хангалуун байгааг дурдан, хамтлаг дараагийн цомгийн хуваарь байхгүйг тэмдэглэжээ.

2006 оны 11-р сард Coldplay шинэ цомгийн ажилдаа оржээ. Шинэ цомгийн ажлын дундуур 2007 оны 3-р сард Латин Америкт хэд хэдэн тоглолтоо хийсэн бөгөөд эдгээр тоглолтууд нь тэдний Twisted Logic Tour-н сүүлийн хэсэг нь байлаа.

Цомог бичигдэх үйл явц
Английн хөгжмийн продюсер амбиент урсгалаар уран бүтээлээ туурвидаг Бриан Эно энэ цомгийг продюсер хийсэн. Coldplay 2007 оны эхээр хийсэн Латин Америкийн аялан тоглолтоо дуусгаад өөрсдийн студидээ "The Bakery" нэртэй газар нүүлгэн шилжүүлсэн. Энд бүтээгдсэн дуунууд шүлгийн хувьд: "илүү хийсвэр, өмнөхөөсөө илүү их төсөөлөлтэй", хөгжмийн хувьд: "чиглэлээсээ хазайсан" өнгө аястай болсон. Үүнээс гадна, Мартин энэ цомог дээрээ хоолойны шилжилтийг түлхүү хийж өөрийн уламжлалт фалсето хоолойгоо бага хоолойны регистр болгохыг хүссэн. Энэ нь цомгийн "Yes" дуун дээр түлхүү илэрсэн, үүндээ өөрсдийн гол үлгэрлэл болгосон уран бүтээлч нь The Velvet Underground бөгөөд Бриан Эногийн цомгийн дуу бүрийг өөр хэв маягтай болгох санаачлагийн дагуу Крис Мартин энэ дуу өөрийн хамгийн бага өнгөө гаргасан. Хамтлагийн бөмбөрчин Вилл Чэмпион MTV-д өгсөн ярилцлагандаа: "Бидний энэ цомог дээр гол төвлөрсөн зүйлүүдийн нэг нь хоолойны өнгийг өөрчлөх явдал байсан. Учир нь Крис хэтэрхий танигдсан хоолойтой байсан." Coldplay энэ цомог дээр Испаник шинжтэй болсон. Энэ нь тэдний цомгийн зарим дуу болон хэсгүүд сүм, Испани хэлээр ярьдаг Мексик, Европийн Испани, тодруулбал Барселона зэрэг газруудад бүтээгдсэнтэй холбоотой. Хэдий тийм боловч, дуунуудын нөлөөлөл тодорхой нэг аялгуун дээр биш байсан нь цомгийн дуунуудыг бүхэлд ердийн(энгийн) санагдуулж байлаа. Тэд өөрсдийн цахим хуудсандаа дурьдахаа, хамтлаг акоустик гитар болон зарим хөгжмийн зэмсэгүүдийг сүмүүдэд байршуулан тоглож онцгой дугаралтуудыг гаргаж авсан байдаг.

Цомог бичигдэх явцад, Coldplay фэнүүдтэйгээ өөрсдийн вебсайтаараа дамжуулан харилцаж байлаа. 2007 оны сүүлээр "Famous Old Painter", "Glass of Water" зэрэг дуунууд цомогт багтахаар нэрлэгдэж байсан ч продюсерүүд эдгээр дууг хангалттай сайн болж чадаагүй гэж үзсэнээр үндсэн цомогт бус дараа нь гарах Prospekt's March EP-д багтаахаар шийджээ. Цомог бүтээгдэх үйл явц хэсэг хугацаанд зогссон, гэвч 2007 оны 12-р сард нийтлэгдсэн нийтлэл цомгийн үйл явц дуусах шатандаа орсныг мэдэгдсэн. Тэрхүү нийтлэл "Prospekt" нэртэй байсан. Тухайн үед шинэ цомог ийм нэртэй байх таамаглал хүчтэй тархсан байлаа. Энэ үед хамтлаг нэмж "Lovers in Japan" болон "Strawberry Swing" дуунуудаа бэлэн болгосны дараагаар шинэ цомгийн нэрийг "Prospekt" гэдгийг үгүйсгэв. Мартин цомогоо бүтээж явцдаа Чарлес Дикэнсийн олон тууж зохиолыг уншсанаа дурдан улмаар энэ нь цомгийн "Cemeteries of London" болон "Violet Hill" зэрэг дуунуудын дүр зурагт хүчтэй нөлөөлсөн байж магадгүйг хэлсэн байдаг. 2010 онд Мартин Латин Америкийн Boomerang телевизийн сувагт өгсөн ярилцлагандаа цомогт хамгийн их нөлөөлсөн ном нь Les Misérables байсныг дурджээ. Энэ нь Францийн хувьсгалийн тухай өгүүлдэг "Viva la Vida" дууны хэв маягаар жишээ татаж болно.

Цомгийн "Lovers in Japan" дуу яагаад нэмэлт дуутай талаар асуухад хамтлагийн аргил гитарчин Бэрримэн хамтлаг бодлоо өөрчилж чадаагүйг хэлсэн байдаг. Учир нь тэд цомогтоо нэмж дуу оруулахгүй байхаар тохиролцсон байсан байна. Тэд цомгийг 10 дуутай байлгахыг илүүд үзсэн. Мөн цомгийн үргэлжлэх хугацааг 42 минутаас ихгүй байлгахыг хүссэн. Чэмпион үргэлжлүүлэн: "Бид цомгийг цөөн нэршилтэй, дотроо олон зүйлстэй байлгахыг хүссэн. Цомог бараг бүхэлдээ үүн дээр тулгуурласан, гэхдээ энэ хамгийн богинохон нь. Бид үүнийг бараг биелэгдэшгүй(боломжгүй) байлгахаар буюу цомгийн бүх дууг нэг дуугаар төлөөлүүлэхийг хүссэн." Нэмж хэлэхдээ, Мартин хамтлагийг дууг нэрлэхдээ үргэлж 1 нэрээр 2 нэрийг төлөөлүүлэхийг хүсдэг байснаа дурдсан. Тэр үргэлжлүүлэн Viva la Vida or Death and All His Friends цомгийн дуунуудыг 2 нэршилтэй байгааг тайлбарлахдаа америкийн дуучин Жастин Тимберлайк сүүлд гаргасан FutureSex/LoveSounds (2006) цомогтоо энэхүү аргийг ашигласан нь нөлөөлсөн гэдгийг дурджээ.

Италийн хийлчин Давидэ Росси цомгийн электрон болон акоустик хийлний хэсгүүдийг бүтээхэд хувь нэмрээ оруулсан. Түүний бүтээлүүд цомгийн 6 дуун дээр багтсан бөгөөд "Viva la Vida" дуун дээр хамгийн их орсон ба бусад дуунууд нь "Violet Hill", "Life in Technicolor", "42", "Yes", "Strawberry Swing" зэрэг дуунууд байлаа. Россигийн бүтээсэн зарим дуунууд цомогт багтаж чадаагүй бөгөөд зарим дуунууд нь сүүлд гаргасан Prospekt's March EP-д багтсан. Эдгээр дуунууд нь: "Life in Technicolor ii", "Rainy Day", "Prospekt's March" зэрэг дуунууд байлаа.

2009 оны 7-р сарын 18нд Viva la Vida цомгийн дутуу бичигдсэн дуунууд(демо) интернетэд цацагджээ. Үүнд өмнө нь сонсож байгаагүй "Bloodless Revolution", "Lovers in Japan" дууны эхэн үеийн хувилбар зэрэг багтсан байлаа. Дараах өдөр нь дахин нэг сонсоогүй дуу "St. Stephen" цацагджээ. 2009 оны 7-р сарын 20нд, нэмж 6 демо дуу цацагджээ. Үүнд: "Fall of Man", "The Man Who Swears", "The Man Who Swears II" (үнэндээ энэ нь "The Man Who Swears" дууны үргэлжлэл хэсэг байсан), "First Steps", "Loveless" болон "Goodbye and Goodnight" зэрэг байлаа. Өөр бас 3 дуу интернетэд цацагдсан нь "Lukas" дууны зөвхөн ая (энэхүү дууг Natalie Imbruglia-д өгсөн), "Solid Ground (Until The Water Floats Over)", 2006 онд амьдаар дуулагдсан дуу, "Famous Old Painter" дууны ая зэрэг багтаж байлаа.

Найрлага болон сэдэл

Вива ла Вива цомгийг үндсэнд нь рок цомогт хамааруулж авч үздэг. Цааш нь тодруулбал Алтернатив рок, арт рок, поп рок,  болон инди поп урсгалд хамааруулдаг. Мөн энэ цомгийг Dream pop, арт поп, бароки поп урсгалуудаас салбарласан гэж үздэг.

Хөгжмийн хувьд, Вива ла Вида цомог өмнөх цомогуудаасаа эрс ялгаатай болсон. Нэршил дуу нь оркестра ашиглаж байхад, "Lovers in Japan" дуу нь хонко-тонк төгөлдөр хуур, "Lost!" дуу нь омгийн хөгжимөөс сэдэвлэгдсэн бас "Strawberry Swing" дуу нь афропоп хэв маягтай зэргийг дурьдаж болно. Мартин энэхүү цомгоо Coldplay-н шинэ чиглэл хэмээн өмнөх 3 цомгоосоо эрс өөрчлөгдсөн энэхүү байдлаа "трилогиъ хэмээн тайлбарласан. Тэрний хэлснээр цомогт фалсето хоолой бага орж доод өнгийг тогтоох боломж олгосон. Зарим дуунууд тухайлбал "Violet Hill" дуунд гажигдмал гитар риф болон хэмнэлт тонууд дотроо агуулсан.

Цомог дотроо хайр, дайн болон хувьсгал гэх мэт олон хэв маягийг өөртөө агуулж байсан. Өмнөх цомгуудаас ялгаатай нь "Вива ла Вида" цомог нь илүү нийтлэг хандлагатай болж, хүний хувийн асуудлууд багасч улмаар хүн төрөлхтөний өмнө тулгардаг асуудлуудын тухай илүү илэрдэг. Цомгийн "Life in Technicolor II" (Цомогт багтаагүй), "Violet Hill", "Death and All His Friends" зэрэг дуунуудад дайн болон улс төрийн талаар өгүүлдэг. Мартин "Violet Hill" дууныхаа шүлгийн талаар Fox News телевизэд тайлбарласан байдаг. "Violet Hill" нь хамтлагийн анхны дайны эсрэг сэдэвтэй дуу байсан. Бусад дуунууд, тухайлбал "Lovers in Japan/Reign of Love" болон "Yes" дуунууд нь хайр болон хүслийн талаар сэдэвтэй байдаг.

Хувьсгалийн хэв мягтай болж өгсөн нь өөрөө цомгийн чухал хэсэг болж цомгийг сурталчилах нэг хэлбэр болж өгсөн. Хамтлаг франц хувьсгалийн шинжтэй хувцас хийн Viva la Vida аялан тоглолт болон Viva la Vida цомгийн синглүүдийн клипэнд ашигласан. Крис Мартин The Sun сэтгүүлд өгсөн ярилцлагандаа тэрээр "Зарим хүмүүс энэ цомгийг зоримог алхам болсон гэж хэлсэн - Би харин өөрсдийгөө маш азтайгаар хардаг." гэж хэлсэн байдаг. Мартин цомгийг бүтээхэд Victor Hugo-н зохиосон Les Miserables ном их нөлөөлсөн гэж үздэг.

The Beatles-н хийсэн ажлууд энэ цомог дээрээ нөлөөлсөн гэж харагддаг. Тухайлбал, цомгийн Violet Hlll дуу нь Beatles хамтлагийн Abbey Road цомогтой холбогддог дууныхаа нэрээр холбогддог. Энэхүү дууг Лондон хотын Abbery Road-д байдаг замын нэрээр нэрлэсэн.

Нүүр зураг

Viva la Vida or Death and All His Friends цомгийн нүүрийг Coldplay болон Таппин Гофтон нар бүтээсэн. Тэрээр 3 жилийн өмнө X&Y цомгийн нүүрийг урлаж байв. Цомгийн нүүрийг бүтээхэд сарын хугацаа шаардсан. Анхандаа цомгийн нүүр болон каталог тойм зураг, үгэн илэрхийлэл хэв маягтай байсан. Дууны үг бол нэрнүүд төрөл бүрийн хуучин ном, сонин, хэвлэмэл материалууд дээр томоор бичигдсэн байсан. Цомгийн нүүрний сүүлийн хэсгүүдийг комьютерийн тусламжтай будаж нэмэлт хэсгүүдийг оруулж өгсөн. 

Prospekt's March EP болон цомгийн бараг бүх дуу бэлэн болох үед цомгийн каталог дээр хамтлагийн зурсан 9 зураг байсан. Эхнийх нь Бразил улсын газар нутгийн цэнхэр өнгийн зураг ба үүнд "Glass of Water" дууны үг цагаанаар бичигдсэн байсан. Гэвч энэ зураг дараа нь дахин өөрчлөгдөж "Lost!" синглийн нүүр болсон. Дараагийн хуудсан дээр "42" дууны бүтээгдэх явцыг улаан дэвсгэр дүрсэлсэн байдаг. 3 дах хуудсан дээр "Cemeteries of London" дууны үг болон нэрийг ягаан өнгийн дэвсгэр зураг дээр бичсэн байдаг. Дараагийн хуудсан дээр "Reign of Love" дууны ногоон өнгийн визуал зураг байрладаг. Каталогийн голын хуудсан дээр цомгийн дуунуудын үгийг төрөл бүрийн газар бичсэн байдаг. Дараагийн хуудсан дээр улаанаар будагдсан зүрх хэлбэртэй дүрс "Yes" дууны мөр "Lord lead me not into temptation"-тай хамт байрладаг. Дараагийн хуудсан дээр "Viva la Vida" дууны үг улаанаар бичидсэн бөгөөд нийтэд нь цэнхэрээр будсан зураг байдаг. Дараагийн хуудсан дээр "Death and All His Friends" дууны үгийг цаас болон хайч ашиглан бүтээсэн бичвэр байдаг. Сүүлийн хуудсан дээр Ром тоогоор 7 тоог улаан болон ногоон өнгөөр шар дэвсгэр зураг дээр будсан байдаг. Эдгээр зурагнуудын зарим нь Viva la Vida Tour аялан тоглолтын дэлгэцээр гарч байсан бол зарим нь том шааранд ашиглагдсан.

Цомогт багтсан дуунуудын жагсаалт

Prospekt's March хувилбар
Энэ хувилбар Viva la Vida цомгоос гадна Prospekt's March нэртэй өргөтгөсөн цомогтой байдаг.

Tour Edition DVD
Азийн зарим орнуудад тусгай дисктэй хэвлэл гаргасан.Энэ нь дотроо Viva la Vida цомгоос таван албан ёсны бичлэг мөн Prospekt's March EP-с "Life in Technicolor II" дууны клуп нийт зургаан клиптэй гарсан.

Холбоосууд

Ангилал:Coldplay
Ангилал:2008 оны цомог